Actualizare: Olivia Steer si-a inchis pagina de facebook.

In mediul online a aparut pagina de Facebook intitulata Stop Olivia Steer despre care credem ca are toate sansele sa se transforme intr-o campania virala cu hashtag-ul #stopoliviasteer.

Lucrurile sunt simple si centrate in jurul ideii de vaccin.

Olivia Steer, jurnalista, autoarea cartii "Dulciuri de poveste" si cea care are site-ul oliviasteer.ro isi face cunoscute public opiniile referitoare la vaccin si nu numai.

Ea este de parare ca vaccinul antigripal (dar si altele) este o inventie ghidata de sistemele farmaceutice mondiale care doar vor sa prosteasca oamenii si in niciun caz nu le vor binele.

Pe pagina sa oficiala de Facebook, Steer a explicat cum isi face propriul vaccin antigripal (foto1).

"Reteta e simpla. Trei radacini de hrean, doua mere, o lingura de miere, jumatate de cana cu apa pura - toate maruntite fin, intr-un blender. Compoziţia se tine in borcan cu capac etans. Nu contine mercur, aluminiu, virusi umani atenuati sau animali. Efecte secundare: niciunul", a notat Olivia in dreptul imaginii.



Foto 1 - Sursa foto

Olivia Steer este persoana publica, drept urmare opiniile sale conteaza si au puterea chiar de a influenta oameni.

Cand limita dintre tratamentele naturiste si cele medicinale este incalcata abrupt atunci este normal sa apara niste reactii.

Pagina Stop Olivia Steer sustine asa:

" - suntem studenti la Medicina, nu detinem adevarul absolut. Nu suntem platiti de nicio companie, fie ea farmaceutica sau nu, nici de vreo alta persoana, organizatie, asociatie etc.

- nu atacam persoana - Olivia Steer, ci o parte dintre lucrurile pe care dumneaei le propovaduieste cu obstinatie si pe care noi le consideram inadmisibile in secolul 21, cand stiinta si istoria ne-au demonstrat cu certitudine anumite aspecte (a se vedea mai jos)

- pana la ora publicarii acestei postari, autismul inca avea o cauza necunoscuta (nu vom intra mai departe in polemici in aceasta privinta, am citat deja mai multe articole din reviste de prestigiu care sustin ca autismul si vaccinurile nu sunt in niciun fel conectate - desigur, se vor gasi numeroase bloguri, pagini, reviste si chiar persoane din domeniul medical care sa ne contrazica si pe noi si pe majoritatea oamenilor de stiinta)

- ce stim cu siguranta este ca apendicita este o patologie amenintatoare de viata si, netratata la timp, duce adesea la decesul pacientului (tratamentul la care ne referim este, desigur, cel chirurgical - nu-si au locul aici plantele, ceaiurile, sarurile s.a.m.d.)

- ce mai stim cu siguranta este ca o mamaliga, fie ea si "calda si virtoasa", nu va vindeca litiaza biliara

- am mai invatat ca desi inca incurabil, cancerul poate fi depistat, in multe dintre formele sale (in special cel mamar, de col uterin, de prostata sau colon) in stadiile incipiente ale bolii, cand sansele de supravietuire ale pacientului sunt mult crescute cu tratamentul adecvat!

- vaccinul anti-rabic, de exemplu, va poate salva viata. O persoana muscata de un animal infectat, in lipsa tratamentului adecvat, va muri. Cu certitudine. Nu exista leacuri sau remedii sau tratamente alternative.

- mai stim si ca antibioticele nu se iau oricand si pentru orice - o raceala e de cele mai multe ori cauzata de un virus (de-aia ii si spunem viroza, odata ce ne-am lamurit si noi cum sta treaba, de prin anul 2-3). Si virusul nu raspunde la antibiotice, care sunt arme de lupta impotriva...bacteriilor! Deci DA, aici suntem de acord cu Olivia Steer, auto-medicatia este o problema grava a vremurilor in care traim si trebuie tratata ca atare = prin educare si informare.

- o dieta echilibrata, da, este cheie pentru o stare de sanatate excelenta! Obezitatea, colesterolul crescut sunt doar cateva dintre problemele care contribuie la numarul crescut de pacienti diabetici sau hipertensivi din ziua de astazi. Mancati sanatos, faceti sport, mergeti la controale medicale periodic!

- poate cel mai important...daca aveti o problema de ordin medical, primul impuls nu trebuie sa fie acela de a da search pe Google, desi e usor...ADRESATI-VA MEDICULUI! Poate veti intalni si medici care par grabiti, care par ca nu vor sa va asculte - sunt oameni si ei! - tratati-i cu respect si rabdare si va vor trata la fel...si daca nu se intampla asta, nu va pierdeti speranta in ei, mai incercati o data, la urmatorul, care nu va fi uitat acel juramant pe care l-a depus la finalul celor 6 ani de facultate!"



Sursa foto

In acelasi asentiment a fost si omul de radio Vlad Petreanu care a scris urmatoarele pe pagina sa de Facebook:

Noi am incercat sa aflam si o declaratie de la Olivia Steer, insa pana in clipa de fata nu am reusit sa dam de ea.

In ceea ce ne priveste, consideram ca lupta dintre medicina vs. tratamente naturiste nu ar trebui sa existe, cel mult sa se sustina. Nu putem sa traim constant cu mania persecutiei si nici cu ideea ca totul de pe aceasta lume este o mare teorie conspirationista.

Cel mai important lucru care merita subliniat este urmatorul - intr-adevar, atunci cand va simtiti rau, nu asteptati sa vina minunea peste voi, cel mai indicat fiind sa consultati un medic.

Voi ce parere aveti despre teoriile Oliviei Steer si cele publicate pe pagina Stop Olivia Steer?